Diari Oficial de la Generalitat Valenciana


Sumari del DOGV 3279, del 06-07-1998 (1998/4862)

Notificació de revocació d’autorització d’obertura i funcionament.
------------------------------------------------------------------

### Dades del document

Número de DOGV
:   3279

Data del DOGV
:   06-07-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/4862


Organisme emissor
:   Conselleria de Sanitat

Tipus de document
:   Anunci

Notificació de revocació d'autorització d'obertura i funcionament. [1998/A4862]
  
A l'empara del que disposen els articles 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, es procedeix a notificar a les persones interessades la resolució següent:
  
«Vist l'expedient instruït per a la revocació de l'autorització d'obertura i funcionament d'un centre sanitari a València,
  
Antecedents de fet
  
1. L'entitat Integral Line Val, SL, obtingué autorització administrativa d'obertura i funcionament per a una consulta de medicina general denominada Integral Line Val, SL, Body Institut, situada a l'avinguda de Marqués de Sotelo, número 13 de València, segons la Resolució de 12 de desembre de 1996, del secretari general de la Conselleria de Sanitat.
  
2. En inspecció practicada per la Direcció Territorial de Sanitat de València el dia 21 de novembre de 1997, es comprovà que aquest centre havia cessat en la seua activitat.
  
3. Amb data 24 de novembre de 1997, es va enviar un escrit al titular, que li concedia un termini de 10 dies per tal que aclarira la situació del centre, i se l'advertia que la falta de resposta podia entendre's com a cessament d'activitat i que comportava la revocació de l'autorització concedida en el seu dia, amb la devolució de l'escrit pel Servei de Correus sense haver pogut notificar-ho a l'interessat.
  
4. Amb dates 26 de març i 16 d'abril de 1998, es publica en el tauler d'anuncis de l'Ajuntament de València i en el Diari Oficial de la Generalitat Valenciana un edicte de notificació a les persones interessades de la incoació d'expedient de revocació de l'autorització d'obertura i funcionament concedida a l'entitat Integral Line Val, SL, havent transcorregut el termini concedit sense haver rebut resposta.
  
Fonaments jurídics
  
1. La Secretaria General de la Conselleria de Sanitat és competent per a resoldre, d'acord amb els decrets del Consell de la Generalitat Valenciana 27/1987, de 30 de març, i 33/1997, de 26 de febrer, en relació amb l'apartat g.1 de l'article 14 del Reial Decret 278/1980, de 25 de gener de 1980.
  
2. No s'ha complit el que disposava l'article 3.a del Decret 27/1987, de 30 de març, del Consell de la Generalitat Valenciana, sobre autorització de centres, serveis i establiments sanitaris.
  
Vistos els antecedents de fet, els preceptes legals citats i d'altres d'aplicació pertinent, resolc:
  
La revocació de l'autorització concedida segons la Resolució de 12 de desembre de 1996, del secretari general de la Conselleria de Sanitat i Consum, a l'entitat Integral Line Val, SL, per a la consulta de medicina general denominada Integral Line Val, SL Body Institut, situada a l'avinguda del Marqués de Sotelo, número 13 de València, per haver cessat en l'activitat sense haver sol·licitat l'autorització preceptiva que estableix l'article 3.a del Decret 27/1987, de 30 de març, del Consell de la Generalitat Valenciana.
  
Que es notifique aquesta resolució a les persones interessades, i que se'ls advertisca que no exhaureix la via administrativa i que poden interposar un recurs ordinari en contra davant del conseller de Sanitat en el termini d'un mes comptador des de l'endemà de la data de notificació.
  
València, 13 de maig de 1998.- El secretari general: Roberto Jesús Roig Oltra.»
  
I perquè servisca de notificació a les persones interessades, s'expedeix aquest edicte.
  
València, 26 de maig de 1998.- El secretari general: Roberto Jesús Roig Oltra.
  
Conselleria d'Ocupació, Indústria i Comerç